**ULEB Eurocup** (kilpailtiin vuosina 2002–2008 nimellä **ULEB Cup**) on eurooppalaisille seurajoukkueille tarkoitettu kansainvälinen koripallosarja. Se on toiseksi korkein seurajoukkuekilpailu Euroopassa heti Euroliigan jälkeen. Kilpailu pidettiin ensimmäisen kerran vuonna 2002, jolloin sen voitti espanjalainen Pamesa Valencia. Kilpailu perustettiin, kun Korac Cup ja Saporta Cup yhdistyivät. Eurocupin voittaja pääsee aina seuraavaksi kaudeksi Euroliigaan. Cupin menestyneimmät seurat tähän mennessä ovat liettualainen Lietuvos Rytas ja espanjalainen Valencia BC kahdella mestaruudellaan.
Suomalaisista joukkueista sarjassa on pelannut Bisons Loimaa kaudella 2013–2014.

Sarjasysteemi
-------------

Kauden 2007–2008 jälkeen joukkueiden määrä pudotettiin 54:stä 48:een.

### Ensimmäinen karsintakierros

16 joukkuetta pelaa toisiaan vastaan. Joukkueparit pelaavat toisiaan vastaan kahdesti; sekä kotona että vieraissa. Parien voittajat, joita on kahdeksan, pääsevät seuraavalle kierrokselle. Häviäjät osallistuvat EuroChallengeen. Tätä vaihetta organisoi FIBA Europe.

### Toinen karsintakierros

Tälläkin kierroksella on mukana 16 joukkuetta. Kahdeksan joukkuetta, jotka pääsivät ensimmäiseltä kierrokselta jatkoon, pelaavat joukkueita vastaan, jotka pääsivät automaattisesti mukaan vasta toisella kierroksella. Myös tällöinkin pelataan otteluparit, joista voittajat pääsevät jatkoon.

### Lohkovaihe

Mukana on 32 joukkuetta: kahdeksan karsintojen kautta jatkoon päässyttä sekä 24, jotka pääsivät automaattisesti. Tämän jälkeen sarjaa pitää ULEB. Joukkueet jaetaan neljän joukkueen lohkoihin, jolloin lohkoja on yhteensä kahdeksan. Joukkueet pelaavat kahdesti toisiaan vastaan ja lohkojen kaksi parasta pääsevät jatkoon.

### TOP-16

Kuudentoista parhaan joukkueen vaihe otettiin käyttöön vasta kaudella 2008–2009. Joukkueet jaetaan neljän joukkueen lohkoihin, jolloin lohkoja on yhteensä neljä. Lohkojen kaksi parasta pääsee seuraavaan vaiheeseen.

### Final Eight

Tässä vaiheessa vain voitolla pääsee jatkoon. Jatkoonmenijät pelaavat yhden pelin, jonka voittaja pääsee jatkoon. Semi-finaalien häviäjät pelaavat pelin, jolla ratkaistaan pronssijoukkue. Kaksi viimeistä joukkuetta, jotka siis voittivat semi-finaalin, pelaavat loppuottelun. Loppuottelun voittaja pääsee seuraavaksi kaudeksi automaattisesti Euroliigaan.

Loppuottelut
------------

| Kausi | Mestari | Tulos | 2. sija |
| --- | --- | --- | --- |
| 2002–2003 | Espanja **Pamesa Valencia** | 90–78 / 78–76 | Slovenia KK Krka Novo Mesto |
| 2003–2004 | Israel **Hapoel Jerusalem** | 83–72 | Espanja Real Madrid |
| 2004–2005 | Liettua **Lietuvos Rytas** | 78–74 | Kreikka Makedonikos BC |
| 2005–2006 | Venäjä **Dynamo Moskova** | 73–60 | Kreikka Aris Thessaloniki BC |
| 2006–2007 | Espanja **Real Madrid** | 87–75 | Liettua Lietuvos Rytas |
| 2007–2008 | Espanja **DKV Joventut** | 79–54 | Espanja Akasvayu Girona |
| 2008–2009 | Liettua **BC Lietuvos Rytas** | 80–74 | Venäjä Himki BK |
| 2009–2010 | Espanja **Valencia BC** | 67–44 | Saksa ALBA Berlin |
| 2010–2011 | Venäjä **UNIKS Kazan** | 92–77 | Espanja Cajasol Sevilla |
| 2011–2012 | Venäjä **Himki BK** | 77–68 | Espanja Valencia BC |
| 2012–2013 | Venäjä **BK Lokomotiv Kuban** | 75–64 | Espanja BIlbao Basket |
| 2013–2014 | Espanja **Valencia BC** | 80–67 / 85-73 | Venäjä UNIKS Kazan |
| 2014–2015 | Venäjä **Himki BK** | 66–91 / 64-83 | Espanja CB Gran Canaria |
| 2015–2016 | Turkki **Galatasaray SK** | 62–66 / 78-67 | Ranska Strasbourg IG |
| 2016–2017 | Espanja **Unicaja Malaga** | 68–62 / 71-79 / 63-58 | Espanja Valencia BC |
| 2017–2018 | Turkki **Darüşşafaka SK** | 78–81 / 67-59 | Venäjä Lokomotiv Kuban |
| 2018–2019 | Espanja **Valencia BC** | 89–75 / 92-95 / 89-63 | Saksa Alba Berlin |

Lähteet
-------

1. 1 2 3 4 5 6  ULEB, FIBA Europe announce new competitions names, formats  2.7.2008. ULEB Eurocup. Viitattu 21.12.2009. (englanniksi)
2. ↑  Mestari-Bisons pelaa Eurocupissa kaudella 2013/14  4.7.2013. Suomen Koripalloliitto ry. Viitattu 22.5.2014.

Aiheesta muualla
----------------

* Virallinen kotisivu (englanniksi)